पाएं अपने शहर की ताज़ा ख़बरें और फ्री ई-पेपरडाउनलोड करें
थाना सदर बंगा पुलिस की ओर से विदेश भेजने के नाम पर ठगी के आरोप में एक व्यक्ति के खिलाफ मामला दर्ज किया गया है। इस संबंधी पुलिस से मिली जानकारी के अनुसार गांव सूंढ की रहने वाली महिला ऊषा रानी ने पुलिस से की शिकायत में कहा है कि वे अपने बेटे को कनाडा भेजना चाहती थीं। जिसके लिए उन्होंने परिवार के जानकार व्यक्ति के साथ बात की। व्यक्ति ने उनके साथ साढ़े 18 लाख रुपए में सौदा तय किया। जिसके चलते आरोपी ने उनसे पहले 5 लाख रुपए, फिर 2 व 7 लाख रुपए उनसे हासिल कर लिए। जबकि उनके बेटे को पहले मुंबई और बाद में दोहा कतर भेज दिया। मगर आरोपी उनके बेटे को कनाडा नहीं भेज पाया। बात करने पर आरोपी ने उन्हें 13 लाख रुपए का चेक दे दिया। मगर जब उन्होंने बैंक में चेक लगाया तो खाते में राशि न होने की वजह से चेक कैश नहीं हो पाया। पुलिस जांच में यह पाया गया कि आरोपी ने पीड़ित को करीब डेढ़ लाख रुपए वापस कर दिए थे, मगर आरोपी ने पीड़ित को न तो उनकी साढ़े 11 लाख रुपए की राशि वापस की और न ही उनके बेटे को कनाडा भेजा। जिसके चलते जांच के दौरान सामने आए तथ्यों के आधार पर पुलिस की ओर से आरोपी गांव सूरापुर के रहने वाले हरमेश लाल के खिलाफ विभिन्न धाराओं के तहत मामला दर्ज करके आगे की कार्रवाई शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn